ΑΝΑΚΟΙΝΩΣΗ

ΚΑΤΑΤΑΚΤΗΡΙΩΝ ΕΞΕΤΑΣΕΩΝ

ΑΚΑΔΗΜΑΪΚΟΥ ΕΤΟΥΣ 2024-2025

ΠΤΥΧΙΟΥΧΩΝ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ

ΣΤΟ ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ

Για το ακαδημαϊκό έτος 2024-2025, η κατάταξη των πτυχιούχων τριτοβάθμιας εκπαίδευσης στο Τμήμα Διοικητικής Επιστήμης και Τεχνολογίας θα γίνει με εξετάσεις σε τρία μαθήματα (άρθρο 57 του Ν. 4186/2013- Φ. 193/Α’/17.09.13).

Οι πτυχιούχοι, ανεξαρτήτως πτυχίου, για την εισαγωγή τους στο Β΄ έτος (3ο εξάμηνο), θα εξεταστούν στα παρακάτω τρία μαθήματα:

1. Εισαγωγή στη Διοικητική Επιστήμη
2. Εισαγωγή στην Οικονομική Επιστήμη
3. Εισαγωγή στην Πληροφορική

# **ΥΛΗ ΜΑΘΗΜΑΤΩΝ**

**1. Εισαγωγή στη Διοικητική Επιστήμη**

•Το περιβάλλον του Μάνατζμεντ. Εξωτερικό και εσωτερικό περιβάλλον: Μάκρο & ανταγωνιστικό περιβάλλον, ανάλυση περιβάλλοντος. Η οργανωσιακή κουλτούρα.
•Διοικητική λήψη αποφάσεων: χαρακτηριστικά και στάδια λήψης αποφάσεων, η καλύτερη
απόφαση, εμπόδια στη λήψη αποφάσεων, ομαδική λήψη αποφάσεων, λήψη αποφάσεων
σε περιόδους κρίσης.
•Στρατηγικό Management: βασικές έννοιες, επίπεδα προγραμματισμού, τακτικός &
λειτουργικός προγραμματισμός, στρατηγικός προγραμματισμός.
•Ηθική: συστήματα, επιχειρηματική ηθική, ηθικό περιβάλλον, λήψη ηθικών αποφάσεων,
θάρρος - εταιρική κοινωνική ευθύνη – περιβάλλον - αειφορία.
•Οργανωτική Δομή: Κάθετη δομή, οριζόντια δομή, οργανωσιακή ενοποίηση.
•Διοίκηση Ανθρώπινων Πόρων: στρατηγική διοίκηση, προσέλκυση & επιλογή προσωπικού,
ανάπτυξη ανθρώπινου δυναμικού, σχεδιασμός συστημάτων ανταμοιβής, εργασιακές σχέσεις.
•Ηγεσία: όραμα, ηγέτες & ακόλουθοι, δύναμη & ηγεσία, σύγχρονες προσεγγίσεις ηγεσίας,
καλλιεργώντας ηγετικές ικανότητες.
•Παροχή κινήτρων για αύξηση επίδοσης: υποκίνηση, στοχοθεσία, ενδυνάμωση επίδοσης,
ιεράρχηση ανθρώπινων αναγκών.
•Ομαδική εργασία: είδη ομάδων, μετάβαση από τα σύνολα στις ομάδες, αποτελεσματικές
ομάδες, διαχείριση οριζόντιων σχέσεων.
•Διοικητικός έλεγχος: συστήματα και είδη ελέγχου.
•Διαχείριση καινοτομίας & τεχνολογίας: κύκλος ζωής τεχνολογίας, διάχυση καινοτομίας,
ηγέτες & ακόλουθοι τεχνολογίας, αξιολόγηση τεχνολογικών αναγκών, παράγοντες στη
λήψη αποφάσεων για τεχνολογία, τρόποι απόκτησης νέων τεχνολογιών, καινοτομία.
•Δημιουργία & διαχείριση αλλαγής: καταξίωση σε παγκόσμιο επίπεδο, διαχείριση αλλαγής,
τακτικές για τη δημιουργία επιτυχημένου μέλλοντος. Βασικές έννοιες της Διοίκησης της Αλυσίδας Αξίας, Διοίκηση Λειτουργιών και Διοίκηση Ολικής Ποιότητας. Βασικές έννοιες της Επιχειρηματικότητας και Καινοτομίας.

Ενδεικτική Βιβλιογραφία:

*1.Robbins, S.,Coulter, M., & DeCenzo, D. (2017). ΔΙΟΙΚΗΣΗ ΕΠΙΧΕΙΡΗΣΕΩΝ: Αρχές και Εφαρμογές. Εκδόσεις Κριτική.*

*2.Bateman, T., Snell, S., & Konopaske, R. (2020). ΔΙΟΙΚΗΣΗ ΕΠΙΧΙΕΡΗΣΕΩΝ: Ηγεσία και συνεργασία σε έναν ανταγωνιστικό κόσμο. Εκδόσεις Τζιόλα.*

*3.Daft, R., & Benson, A. (2019). MANAΤΖΜΕΝΤ. Εκδόσεις Κλειδάριθμος.*

**2. Εισαγωγή στην Οικονομική Επιστήμη**

* Βασικές έννοιες, εισαγωγή στην μικροοικονομική ανάλυση
* Χρησιμότητα και οι επιλογές του καταναλωτή: θεωρία ζήτησης
* Οργάνωση και συμπεριφορά επιχειρήσεων: θεωρία προσφοράς
* Ανάλυση αγορών (τέλειος ανταγωνισμός, μονοπώλιο, ολιγοπώλιο) και συντελεστών παραγωγής
* Εισαγωγή στην οικονομική της ευημερίας
* Γενική ισορροπία
* Εισαγωγή στην μακροοικονομική ανάλυση
* Εθνικοί λογαριασμοί και προσδιορισμός εθνικού εισοδήματος
* Συνολική ζήτηση
* Χρήμα, τράπεζες και το νομισματικό σύστημα
* Δημοσιονομική και νομισματική πολιτική σε κλειστή οικονομία (IS –LM)
* Συνολική προσφορά και επίπεδο τιμών
* Ανεργία και πληθωρισμός
* Διεθνής τομέας: εμπόριο, συναλλαγματικές ισοτιμίες και δημοσιονομική και νομισματική πολιτική σε ανοικτές οικονομίες (IS –LM -BP).

Ενδεικτικά συγγράμματα:

*1.* *Μικροοικονομική, μια σύγχρονη προσέγγιση (τόμοι Α και Β), Hal Varian, Εκδόσεις ΚΡΙΤΙΚΗ*

*2. Μακροοικονομική, Dornbusch και Fischer, Εκδόσεις ΚΡΙΤΙΚΗ*

**3. Εισαγωγή στην Πληροφορική**

Εισαγωγή, τομείς της Πληροφορικής, Ιστορική εξέλιξη των υπολογιστών, Δομή των Υπολογιστικών Συστημάτων, Υλικό Η/Υ (Μνήμη, ΚΜΕ, Συσκευές Ι/Ο).

Κεντρική Μονάδα Επεξεργασίας. Αριθμητική Λογική Μονάδα. Μονάδα Ελέγχου. Νόμος του Μουρ. Λογισμικό Υπολογιστών, Λειτουργικά Συστήματα (ΛΣ). Κατηγοριοποίηση ΛΣ.

Δίκτυα και διαδίκτυο, Επικοινωνίες. Διαμόρφωση/αποδιαμόρφωση. Τοπολογία και πρωτόκολλα επικοινωνίας. Δρομολόγηση. Τοπικά Δίκτυα. Δίκτυα Ευρείας Περιοχής. Υπηρεσίες δικτύων.

Παραβίαση προσωπικού απορρήτου. Hackers. Απάτες και διαδίκτυο, Ιοί.

Ενδεικτική Βιβλιογραφία:

*1. Evans Alan, Martin Kendall, Poatsy Mary Anne.(2018). Εισαγωγή στην πληροφορική. ISBN: 978-960-586-236-7.Εκδόσεις Κριτική.*

*2. Μποζάνης Παναγιώτης Δ. (2016). Εισαγωγή στην πληροφορική και τους υπολογιστές. ISBN: 978-960-418-538-2. Εκδόσεις Τζιόλα*

*3. Ιωάννης Τσακνάκης, Ανδρέας Φλώρος. (2007). Εισαγωγή στις τεχνολογίες της πληροφορικής και των επικοινωνιών. ISBN: 978-960-461-020-4. Εκδόσεις Κλειδάριθμος*

**ΥΠΟΒΟΛΗ ΔΙΚΑΙΟΛΟΓΗΤΙΚΩΝ**

Η κατάθεση δικαιολογητικών για συμμετοχή των υποψηφίων στις κατατακτήριες εξετάσεις του Τμήματος για το ακαδημαϊκό έτος 2024-2025 θα γίνεται

**από 1 έως 15 Νοεμβρίου 2024**

στη Γραμματεία του Τμήματος (εναλλακτικά μπορούν να αποστέλλονται ταχυδρομικώς ή με courier στη Γραμματεία Τμήματος Διοικητικής Επιστήμης και Τεχνολογίας,Θέση Σέχι-πρώην 4ο πεδίο βολής, Τ.Κ. 22131, Τρίπολη).

Υποβαλλόμενα έγγραφα:

* Αίτηση (επισυνάπτεται).
* Αντίγραφο πτυχίου.
* Αναλυτική βαθμολογία.
* Βεβαίωση ισοτιμίας από το ΔΟΑΤΑΠ (σε περίπτωση που ο ενδιαφερόμενος είναι κάτοχος τίτλου σπουδών Πανεπιστημίου της αλλοδαπής).
* Αντίγραφο αστυνομικής ταυτότητας ή διαβατηρίου.

Οι κατατακτήριες εξετάσεις θα διενεργηθούν κατά το διάστημα 2 έως 20 Δεκεμβρίου 2024.

**Οι ημερομηνίες και ώρες των εξετάσεων θα ανακοινωθούν εγκαίρως από το Τμήμα**, σύμφωνα με τις διατάξεις της νομοθεσίας.